

**Шыңғырлау аудандық мәслихатының 2003 жылғы 27 желтоқсандағы "Селолық елді мекендері зоналарының шекараларын және жер учаскелері құнының базалық ставкаларына түзету коэффициентін бекіту туралы" N 3-2 шешіміне өзгерістер мен толықтырулар енгізу туралы**

Батыс Қазақстан облысы Шыңғырлау аудандық мәслихатының 2009 жылғы 27 тамыздағы N 21-6 шешімі. Батыс Қазақстан облысы Шыңғырлау ауданы әділет басқармасында 2009 жылғы 16 қыркүйекте N 7-13-110 тіркелді

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6, 7-баптарына сәйкес Шыңғырлау аудандық мәслихаты **ШЕШІМ ЕТТІ**:

      1. Шыңғырлау аудандық мәслихатының "Селолық елді мекендері зоналарының шекараларын және жер учаскелері құнының базалық ставкаларына түзету коэффициентін бекіту туралы" 2003 жылғы 27 желтоқсандағы N 3-2 (нормативтік құқықтық кесімдерді мемлекеттік тіркеу тізілімінде N 2450 тіркелген, 2004 жылғы 14 ақпандағы "Серпін" газетінде жарияланған) шешіміне төмендегідей өзгерістер мен толықтырулар енгізілсін:

      Шешімінің кіріспесі мынадай редакцияда жазалсын:

      "Қазақстан Республикасының "Қазақстан Республикасының Жер кодексі" кодексінің 9 бабының 3 тармағына, 11 бабының 1 тармағына, Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңына және Қазақстан Республикасы Үкіметінің "Жер учаскелерi жеке меншiкке берiлген кезде, мемлекет немесе мемлекеттiк жер пайдаланушылар жалға берген кезде олар үшiн төлемақының базалық ставкаларын, сондай-ақ жер учаскелерiн жалдау құқығын сату төлемақысының мөлшерiн бекiту туралы" Қаулысына сәйкес аудандық мәслихат ШЕШІМ ЕТТІ".

      2. Осы шешім бірінші ресми жарияланған күнінен бастап қолданысқа енгізіледі.

      *Сессия төрағасы*

*Аудандық мәслихат хатшысы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК